 H O T A R Â R E privind aprobarea atribuirii în gestiune delegata a serviciului de transport public judetean de persoane, prin curse regulate, pentru perioada 01 07 2008-30 06 2011 Consiliul Judetean Ialomita, Având în vedere: - Expunerea de motive nr 6254 din 21 08 2008 a Presedintelui Consiliului Judetean Ialomita; Examinând: - Raportul nr 6245 din 21 08 2008 al Directiei Urbanism, Amenajarea Teritoriului si Lucrari Publice; - Raportul nr 6293 din 22 08 2008 al Comisiei pentru amenajarea teritoriului, urbanism, agricultura si dezvoltare regionala; - Raportul nr 6284 din 22 08 2008 al Comisiei juridice si de disciplina; -Hotarârea Comisiei paritare nr 1 din 16 05 2008 privind atribuirea traseelor cuprinse în "Programul de transport public judetean de persoane, prin curse regulate, pentru perioada 01 07 2008-30 06 2011"; -Procesul-verbal nr 6243 din 21 08 2008 al comisiei de analiza si calculatie a datelor comunicate de operatorii de transport; În conformitate cu: - prevederile art 91 alin 1 lit d) si alin 4 lit a) din Legea administratiei publice locale nr 215/2001, republicata, cu modificarile si completarile ulterioare; -prevederile art 17 alin 1 lit b) si m), art 21, art 23-28 si art 37 alin 9 din Legea nr 92/2007 a serviciilor de transport public local; -prevederile art 11, alin 1, art 26 si art 61 din Normelor de aplicare a Legii serviciilor de transport public local nr 92/2007, aprobate prin Ordinului ministrului internelor si reformei administrative nr 353/23 11 2007; -prevederile Legii nr 51/2006 privind serviciile comunitare de utilitate publica; -prevederile Ordinului A N R S C nr 263/06 12 2007 pentru aprobarea Normelor-cadru privind modalitatea de atribuire a contractelor de delegare a gestiunii serviciilor de transport public local; -prevederile Ordinului ministrului transporturilor nr 972/03 10 2007 pentru aprobarea Regulamentului-cadru pentru efectuarea transportului public local si a Caietului de sarcini al serviciilor de transport public local; -prevederile Ordinului A N R S C nr 272/12 12 2007 pentru aprobarea Normelor-cadru privind stabilirea, ajustarea si modificarea tarifelor pentru serviciile de transport public local de persoane; -prevederile art 54-55 si art 55^1 din Ordonanta de Urgenta a Guvernului nr 109/14 07 2005 privind transporturile rutiere, cu modificarile si completarile ulterioare; În temeiul art 97 alin 1 din Legea administratiei publice locale nr 215/2001, republicata,cu modificarile si completarile ulterioare, H O T A R A S T E Art 1 (1) Se aproba atribuirea în gestiune delegata a serviciului de transport public judetean de persoane, prin curse regulate, pentru perioada 01 07 2008-30 06 2011, operatorilor de transport rutier nominalizati în anexa nr 1 la prezenta hotarâre (2) Atribuirea se va face prin contract de delegare a gestiunii, încheiat în conformitate cu prevederile legale în vigoare Art 2 Se aproba contractul-cadru de delegare a gestiunii serviciului de transport public judetean de persoane, prin curse regulate, conform anexei nr 2 la prezenta hotarâre Art 3 (1) Se aproba tarifele de calatorie pentru serviciile de transport public judetean de persoane, prin curse regulate, stabilite conform anexei nr 3 la prezenta hotarâre (2) Tarifele sunt stabilite pentru biletele de calatorie valabile pe distanta dintre autogara/localitatea de plecare si autogara/localitatea de sosire ale traseului,asa cum sunt precizate în Programul de transport public judetean de persoane, prin curse regulate, pentru perioada 01 07 2008-30 06 2011 (3) Tarifele pentru biletele de calatorie valabile pe distantele intermediare dintre autogara/localitatea de plecare si autogara/localitatea de sosire si tarifele pentru abonamentele lunare, se vor stabili de catre Autoritatea Judeteana de Transport Ialomita si operatorul de transport cu prilejul perfectarii contractului de delegare a gestiunii , de comun acord, conform reglementarilor în vigoare si tinând cont de tarifele aprobate la alin 1 si vor constitui anexa la contract (4) Beneficiaza de tarife reduse sau de gratuitatea transportului categoriile de persoane stabilite de legislatia în vigoare Art 4 Anexele nr 1-3 fac parte integranta din prezenta hotarâre Art 5 Prezenta hotarâre va fi comunicata Directiei Urbanism, Amenajarea Teritoriului si Lucrari Publice si Autoritatii Rutiere Române - Agentia Ialomita, spre aplicare, si va fi publicata pe site-ul Consiliului Judetean Ialomita si în Monitorul Oficial al judetului, prin grija secretarului judetului PRESEDINTE, Contrasemneaza, Vasile Silvian CIUPERCA Secretarul judetului Constantin STOENESCU Nr 53 Rd /Oc Adoptata la Slobozia LC/LC Astazi 29 08 2008 2 ex 